गोदान दिल्ली , 22 आगस्ट : बे बोसोरनि 7 दाननिफ्राय कभिड - 19 आ मुलुग नाडै गोसारनायनि जाहोनाव 2.25 कौटिनिफ्राय बांसिन सुबुंफोरा बे इनफेक्सननि बेंखन्थायाव गोग्लैदों । भारतयाव 20 लाख सुबुंफोरनाव बे इनफेक्सनआ जादों । गासैबो सुबुंफोरा बे बेरामनि भेक्सिनखौ नेनानै दं । बेनि गेजेराव रुसआ कभिड - 19 भेक्सिन स्पुतनिकखौ क्लीनिकली मोजां होन्नानै फोरमायनानै बयखौबो गोमो होदों । भारतयाव कभिड - 19 नि थाखाय बानायना भेक्सिननि ट्रायेलखौ एम्सआव कमिउनिटी मेडिसिननि प्रफेसार डाक्टर सन्जय रायनि सामलायनायाव नायनाय जादों । जुलाइ दाननि जोबथायाव गिबि खेब बे भेक्सिननि ड्रफ्टखौ 30 बोसोरनि सुबुंनो थुनाय जादोंमोन । नाथाय बे भेक्सिनआ भारतनि बाजाराव सौफैनायाव 6 दाननि सम नांबावनो हासिगौ । डाक्टर रायनि बादिब्ला भारतनि दिल्ली आरो मुम्बाइयाव कभिड - 19 नि गोबां बिबांनि पीकआ सौफैबाय । बेनि अनगायै खोला भारतनि राइज्योयाव बेनि पीकआ दासिमबो सौफैयाखै । रुसनि बानायनाय भेक्सिन स्पुतनिकनि सायाव सोंथि सोंनायनि फिन होनायाव बियो बुंदोंमोन रुसआ बे भेक्सिननि ट्रायेलनि रिपर्टखौ दासिमबो मुलुगनि सिगाङाव दिन्थियाखै । 
भारतयाव कभिड - 19 भेक्सिनआ सौफैनांगौया 6 दान सम नांबावसिगोन